open-index/open-wikipedia-markdown huggingface dataset:
პირენეს ნახევარკუნძული

**პირენეს ნახევარკუნძული**, **იბერიის ნახევარკუნძული** — ნახევარკუნძული ევროპის სამხრეთ-დასავლეთ ნაწილში. ფართობი 583 ათასი კმ² (სიდიდით მეორეა ევროპაში სკანდინავიის ნახევარკუნძულის შემდეგ).

ჩრდილოეთიდან აკრავს ბისკაიის ყურე, დასავლეთიდან და სამხრეთ-დასავლეთიდან — ატლანტის ოკეანე, აღმოსავლეთიდან და სამხრეთ-აღმოსავლეთიდან — ხმელთაშუა ზღვა. სამხრეთით აფრიკისგან გამოყოფილია გიბრალტარის სრუტით, ხოლო კონტინენტური ევროპისგან — პირენეს მთებით. ნახევარკუნძულზე მდებარეობს ქვეყნები: ესპანეთი, პორტუგალია, ანდორა და გიბრალტარი.

ხასიათდება მოხაზულობის სიმარტივითა და სწორხაზოვნებით, სუსტად დანაწევრებული სანაპირო ხაზით (გარდა ჩრდილო-დასავლეთ ნაწილისა, რომელიც ძლიერ არის დანაწევრებული რიასებით). რელიეფში ჭარბობს ვრცელი ზეგნები (მესეტა და გალისიის მასივი) და ხაზურად გადაჭიმული მთათა სისტემები: პირენეები, კანტაბრიის მთები, კატალონიის მთები, იბერიის მთები, ანდალუსიის მთები (სიმაღლე 3478 მ, მთა მულასენი სიერა-ნევადის მასივში — ნახევარკუნძულის უმაღლესი წერტილი). დაბლობები მცირე ფართობებს იკავებს უკიდურეს ნაწილებში დასავლეთით (პორტუგალიის), სამხრეთ-დასავლეთით (ანდალუსიის დაბლობი) და აღმოსავლეთით (ვალენსიის, მურსიის). ჩრდილო-აღმოსავლეთით გამოიყოფა არაგონის დაბლობი.

ტერიტორიის დიდი ნაწილი მიეკუთვნება ახალგაზრდა ბაქანს, რომელსაც ძირითადად ჰერცინული ნაოჭა ფუნდამენტი აქვს; მეზო-კაინოზოური ასაკის დანალექი საფარი განვითარებულია მესეტის აღმოსავლეთ ნაწილში, შედგება ძირითადად კარბონატული ნალექებისგან. ჩრდილო-აღმოსავლეთში ებროს კიდური მოლასური როფი გამოყოფს ბაქანს პირენეს ალპური ნაოჭა-ზეწრული ნაგებობისგან. სამხრეთში მდებარეობს ანდალუსიის მთების, იგივე ბეტისის კორდილიერების ალპური ნაოჭა სისტემა. პირენეს ნახევარკუნძულის ტერიტორია, განსაკუთრებით სამხრეთ-აღმოსავლეთი რაიონები, ხასიათდება საკმაოდ ინტენსიური სეისმური აქტივობით.

კლიმატი უპირატესად სუბტროპიკული ხმელთაშუაზღვიურია, უფრო მშრალია კონტინენტურ რაიონებში, ყველაზე გვალვიანია სამხრეთ-აღმოსავლეთში. უკიდურეს ჩრდილო-დასავლეთში კლიმატი რბილი და ნოტიოა, წლის განმავლობაში იცის ტემპერატურის მცირე რყევები და ნალექების დიდი რაოდენობა (2000 მმ-მდე). მთიან რაიონებში გამოხატულია სიმაღლებრივი კლიმატური ზონალურობა.

ძირითადი მდინარეებია: ტახო, დუერო, გვადიანა, გვადალკვივირი (ატლანტის ოკეანის აუზი), ებრო (ხმელთაშუა ზღვის აუზი).

ბუნებრივი მცენარეულობა ტერიტორიის უდიდეს ნაწილზე წარმოდგენილია დაბალი ხეებითა და ბუჩქებით (მაკვისი, გარიგა, ტომილიარები), აგრეთვე დაბალი ნახევრად ბუჩქებით (მატორალი). ჩრდილოეთ და ჩრდილო-დასავლეთ ნაწილებში გავრცელებულია ნოტიო ფართოფოთლოვანი ტყეები. ტყის დიდი მასივები შემორჩენილია პირენეების, კანტაბრიის მთების საშუალო მთიან ზონაში, ნაკლებად — იბერიის მთებსა და ცენტრალურ კორდილიერაში. ხანგრძლივი და ინტენსიური სამეურნეო საქმიანობის შედეგად პირენეს ნახევარკუნძული გამოირჩევა ანთროპოგენური და კულტურული ლანდშაფტების მრავალფეროვნებით.

## იხილეთ აგრეთვე 
*ალ-ანდალუსია
*იბერიის უნია
*იბერები (ესპანეთი)

## სქოლიო 
კატეგორია:ესპანეთის ნახევარკუნძულები
კატეგორია:პორტუგალიის ნახევარკუნძულები
კატეგორია:ანდორის ნახევარკუნძულები
ჟანრი

**ჟანრი** () — ლიტერატურული კომპოზიციის კატეგორიზებისთვის კრიტერიუმების თავისუფალი ერთობლიობა; ამ ტერმინს ხელოვნების ნებისმიერი სხვა სახის თუ გამონათქვამის ფორმის განსაზღვრისთვის იყენებენ. 

ხელოვნების ნებისმიერ ფორმაში, ჟანრები ბუნდოვანი კატეგორიებია, რომელთაც მკვეთრად გამოხატული საზღვრები არ გააჩნიათ. ჟანრები კონვენციური ხასიათისაა და ხელოვნების არაერთი ნიმუში ერთსა და იმავე დროს რამდენიმე ჟანრს განეკუთვნება, ამა თუ იმ ჟანრის პრინციპების სესხებისა და გაერთიანების გამო. სიტყვა „ჟანრი“, როგორც წესი, ვრცელდება ხელოვნებასა და კულტურაზე, განსაკუთრებით ლიტერატურაზე. ჟანრის შესწავლის საკითხში ჟანრის კონცეფცია დოგმატურობას გამორიცხავს. უფრო მეტად, აღიარებულია, რომ ხელოვნების და ლიტერატურის ნიმუშებში აისახება ესა თუ ის ჟანრი ან მიესადაგება მათ კონვენციებს.

## რესურსები ინტერნეტში
* ჟანრი — სამოქალაქო განათლების ლექსიკონი


კატეგორია:ფრანგული სიტყვები და ფრაზები
მუსიკალური ჟანრი

**მუსიკალური ჟანრი** — მუსიკალური ნაწარმოების კატეგორია (ან ჟანრი), რომელიც „ძირითად მუსიკალურ ენას“ ან ამა თუ იმ სტილს განეკუთვნება. მუსიკა ასევე შეგვიძლია განვიხილოთ ისეთი არამუსიკალური კატეგორიის მიხედვით, როგორიცაა გეოგრაფიული წარმოშობა, რაც თავის მხრივ, მრავალ ქვე-ჟანრს მოიცავს. მუსიკალური ჟანრი (ან ქვეჟანრი) განისაზღვრება ხერხების, სტილის, კონტექსტისა და თემების (არსი, განწყობა) მიხედვით.

## ლიტერატურა
* Т.В. Чередниченко. Жанр музыкальный // Музыкальный энциклопедический словарь, 1990, с.192.

*
ციფრული ჩამონატვირთი

**ციფრული ჩამონატვირთი**  — ოფიციალური და ლეგალური მუსიკალური ჩანაწერი, რომლის შეძენაც ინტერნეტ მაღაზიებშია შესაძლებელი. პოპულარული მუსიკალური იტერნეტ მაღაზიების მაგალითად შეიძლება დასახელდეს ეპლის iTunes-ი და ნაპსტერი.

ხშირად, ციფრული ჩამონატვირთები ცუმ-ის კოდს შეიცავს, რაც შეუძლებელს ხდის ამ მუსიკალური ფაილების დამატებითი ასლების შექნას ან კონკურენტი მწარმოებლის  მოწყობილობებზე მათ დაკვრას. მაგალითად, ეფლის iTunes-იდან შეძენელი სიმღერების დაკვრა მხოლოდ ეფლის აიპოდზეა შესაძლებელი. ცუმ-ის თავიდან აცილების ერთ-ერთი მეთოდია ამ ფაილების კომპაქ დისკზე ჩაწერა და შემდეგ მათი სასურველი ფორმატით ისევ კომპიუტერზე გადმოტანა. ამგვარი პროცედურის თანმხლები უარყოფითი მხარეა მუსიკის დამატებითი კოდირებით/დეკოდირებით (ანუ ტრანსკოდირებით) გამოწვეული ხმის ხარისხის დაცემა.

ინტერნეტიდან მუსიკის ლეგალურად გადმოწერა 2000 წლიდანაა შესაძლებელი. ფასიანი ციფრული ჩამონატვირთების ტექნოლოგია შეიძლება დაზარდელდეს იმის გამო, რომ ახლა შესაძლებელია მუსიკის ინტერნეტ-რადიოებიდან ჩაწერა, მართალია დაბალი ხარისხით, მაგრამ სავსებით ლეგალურად.

კატეგორია:ელექტრონული კომერცია
თამარაშენი (მრავალმნიშვნელოვანი)

**თამარაშენი** შეიძლება აღნიშნავდეს:

* თამარაშენი — სოფელი ქარელის მუნიციპალიტეტში;
* თამარაშენი — სოფელი ქურთის მუნიციპალიტეტში.
მუსიკოსი

[მინი|მუსიკოსი [გაი პრეტი უკრავს ბას-გიტარას]]
**მუსიკოსი** — ადამიანი, რომელიც უკრავს ან ქმნის მუსიკას. მუსიკოსები შეგვიძლია დავყოთ იმის მიხედვით, თუ რა ფუნქცია აკისრიათ მათ მუსიკის შექმნისას ან შესრულებისას:

* მომღერალი (ან ვოკალისტი) იყენებს ინსტრუმენთად საკუთარ ხმას.
* ინსტრუმენტალისტი უკრავს მუსიკალურ ინტრუმენტზე.
* მომღერალი და ინსტრუმენტალისტი ერთად შეიძლება იყვნენ იმპროვიზატორები, რომლების მუსიკას რეალურ დროში ქმნიან.
* კომპოზიტორები და ტექსტის ავტორები წერენ მუსიკას.
* დირიჟორი მართავს მუსიკალურ გუნდს.

## იხილეთ აგრეთვე 
*კლასიკური მუსიკა
*ბლუზი
*ჯაზი
*ქანთრი
*როკ-მუსიკა

## რესურსები ინტერნეტში 
კატეგორია:მუსიკოსები
კატეგორია:მუსიკალური პროფესიები
მომღერალი და კომპოზიტორი

[მინი|[ბობ დილანი - მომღერალი და კომპოზიტორი]]
ტერმინი **მომღერალი და კომპოზიტორი** — შემსრულებელს, რომელიც ტექსტს წერს, სიმღერას ქმნის და თვითონვე ასრულებს მას. ხშირად მთელ კომპოზიციას ან სიმღერას თვითონვე უწევს მუსიკალურ აკომპანემენტს. არტისტული გამოხატვის ამგვარი ფორმა ჩვეულებრივია იმ შემსრულებლებს შორის, რომლებიც პოპ მომღერლებისგან განსხვავებით, ნაკლებად ცნობილი არიან. ზოგიერთი ასეთი არტისტი პუბლიკასთან უშუალო ურთიერთობის გზას და ინტენსიურ ტურნეებს მიმართავს, რომ თაყვანისმცემლები გაიჩინოს. ისინი ხშირად გამოდიან კერძო მიწვევებზე, ყავის სახლებში, ფოლკ კლუბებსა და ფესტივალებზე.

## პერიოდული გამოცემები მომღერალი და კომპოზიტორების შესახებ 
*როლინგ სტოუნი

## იხილეთ აგრეთვე 
*კომპოზიტორი

## ლიტერატურა 
* DiMartino, Dave ''singer-songwriters: Pop Music's Performer-Composers from A to Zevon* (1994), Billboard Books(*web search required*).
* Rodgers, Jeffrey P., *The Complete Singer-Songwriter: A Troubadour's Guide to Writing, Performing, Recording & Business*, (2003) Backbeat Books(*web search required'').

კატეგორია:მუსიკალური პროფესიები
კატეგორია:მუსიკის ჟანრები
კატეგორია:კომპოზიტორები
კატეგორია:მომღერლები
მადონას ტურნეები

მომღერალ მადონას ტურნეების სია.

## ტურნეები
## პრომო ტურნეები
## აღსანიშნავი კონცერტები

*
კატეგორია:მადონას ტურნეები
თამაზ I-ის ლაშქრობები საქართველოში

**თამაზ I-ის ლაშქრობები საქართველოში XVI საუკუნეში** — ირანი და ოსმალეთი ერთმანეთს ებრძოდნენ ამიერკავკასიაში გაბატონებისათვის. ამ მიზნით თამაზ I-მა ილაშქრა საქართველოში. 1541 წელს იგი „საღვთო ომის“ საბაბით ყარაბაღიდან საქართველოში შემოიჭრა 12 ათასი მეომრით. ყიზილბაშებმა თბილისი აიღეს, გაძარცვეს და ცეცხლს მიესცეს. მოტყუებით აიღეს ბირთვისის ციხე და ლუარსაბ I-ის ხელში ჩაგდებაც სცადეს, მაგრამ ვერ შეძლეს. მტერმა თბილისში თავისი რაზმი ჩაიყენა და უკან გაბრუნდა. 1547 წლის იანვარში თამაზ I შირვანიდან დაიძრა და ანისის გზით ახალქალაქში მივიდა. მტრის ლაშქარმა მოარბია ჯავახეთი, ქართლი და დიდი ნადავლით განჯაში დაბრუნდა. ქართლის მეფე ლუარსაბ I ვერ ურიგდებოდა სამცხის ათაბაგის ირანისადმი მორჩილებას და ოსმალეთის გააქტიურებას ამ მხარეში. ქვეყნის უშიშროების უზრუნველსაყოფად მან სამცხის დიდი ნაწილი დაიკავა. ათაბაგმა ქაიხოსრომ ირანს მიმართა დახმარებისათვის. 1551 წელს შაჰმა შაქიდან გამოილაშქრა დიდი ჯარით. მოსახლეობა სიმაგრეებში გაიხიზნა. ყიზილბაშებმა ააოხრეს ჯავახეთი, დაიპყრეს ციხესიმაგრეები — თმოგვი, ვანის ქვაბი, აწყური. აიღეს და გაძარცვეს ვარძია, საიდანაც დიდძალი სიმდიდრე წაიღეს. შაჰმა ქაიხოსროს დაუბრუნა ლუარსაბისაგან წართმეული ქვეყანა და ყარაბაღში დაბრუნდა. 1554 წელს თამაზ I მეოთხედ შემოესია საქართველოს. მან ჯერ საბარათიანო დაიკავა, მერე — შიდა ქართლი, აიღო გორი, ზოგიერთი სხვა სიმაგრეც და შემოადგა ატენის ციხეს, სადაც მეფისა და ქართველ დიდებულთა ოჯახები იყვნენ გახიზნული. მტერმა ღალატით აიღო ციხე და დიდ ნაალაფევთან ერთად 30 ათ. ტყვე წაიყვანა (მ. შ. მეფის დედა ნესტან-დარეჯანი). ლუარსაბ I მტერს დაედევნა, რამდენიმეჯერ შეებრძოლა, მაგრამ ტყვეები ვერ დაიხსნა.

თამაზ I-ის ლაშქრობებმა დიდი ზიანი მიაყენა საქართველოს. მტერმა დაარბია და გაძარცვა ბევრი ქალაქი და სოფელი, მრავალი ადამიანი ბრძოლაში დაიღუპა ან ტყვედ წაიყვანეს.

## იხილეთ აგრეთვე
* შაჰ-თამაზის პირველი ლაშქრობა საქართველოში
* შაჰ-თამაზის მეორე ლაშქრობა საქართველოში
* შაჰ-თამაზის მესამე ლაშქრობა საქართველოში
* შაჰ-თამაზის მეოთხე ლაშქრობა საქართველოში

## ლიტერატურა
კატეგორია:ლაშქრობები საქართველოში
(326) თამარი

**326 თამარი** (), ადრე *A892 FD* — მთავარი სარტყლის ასტეროიდი. აღმოაჩინა ავსტრიელმა ასტრონომმა იოჰან პალიზამ 1892 წლის 19 მარტს. სახელი ეწოდა საქართველოს მეფის თამარის პატივისაცემად. თამარის საშუალო მანძილი მზიდან 346,8 მლნ. კმ; მზის ირგვლივ გარემოქცევის პერიოდი 3,5 წ; საშუალო ვარსკვლავიერი სიდიდე 12,6.

## ლიტერატურა
## რესურსები ინტერნეტში
*JPL Small-Body Database Browser on 326 Tamara

კატეგორია:ასტეროიდები
Ford Motor Company

**ფორდ მოტორ კომპანი** (), კომპანია „**ფორდი**“ — ამერიკული მულტინაციონალური კორპორაცია და მსოფლიოს სიდიდით მეხუთე ავტომწარმოებელი ტოიოტას, ჯენერალ მოტორსის, ფოლკსვაგენისა და ჰიუნდაის შემდეგ მსოფლიოს მასშტაბით ავტომანქანების გაყიდვებით (2010 წლის მონაცემებით). 2010 წელს ფორდი რანგით მეორე ავტომწარმოებელი იყო აშშ-ში ჯენერალ მოტორსის შემდეგ და მეოთხე ევროპაში იგივე მაჩვენებელში.

ფორდი ასევე რანგით მე-8 ამერიკული კომპანია იყო 2010 წელს ფორჩუნ-500 სიაში, გლობალური შემოსავლების მიხედვით (128.954 მილიარდი დოლარი). 2010 წელს ფორდმა გამოუშვა 4,8 მილიონი ავტომანქანა და დასაქმებული ჰყავდა 164,000 ადამიანი დაახლოებით 90 ქარხანაში და დაწესებულებაში მსოფლიოს მრავალ ქვეყანაში.

შტაბ-ბინით დირბორნში, მიჩიგანი (დეტროიტის გარეუბანი), ავტომწარმოებელი დააფუძნა ჰენრი ფორდმა და კორპორაციად ჩამოაყალიბა 1903 წლის 16 ივნისს. ფორდში ამჟამად გაერთიანებულია ფორდის და ლინკოლნის ბრენდები. ფორდი ასევე ფლობს მაზდას საკონტროლო პაკეტის 1/3-ს და ასტონ მარტინის აქციების მცირე ნაწილს ბრიტანეთში.საავტომობილო კრიზისის შედეგად ფორდმა 2008 წელს ინდურ ტატა მოტორსს მიჰყიდა თავისი ყოფილი ბრიტანული შვილობილი კომპანიები იაგუარი და ლენდ როვერი. 2010 წელს ფორდმა ასევე გაყიდა ვოლვო, ის შეიძინა ჩინურმა Geely Automobile. ფორდმა ასევე შეწყვიტა მერკურის ბრენდის გამოშვება 2011 წელს.

1999 წელს ფორდი შემოსავლების მიხედვით მსოფლიოს უდიდეს 10 კორპორაციას შორის ითვლებოდა და მსოფლიოს ერთ-ერთი ყველა მომგებიანი კომპანია იყო, ასევე ნომერ მეორე ავტომწარმოებელი მსოფლიოში. თუმცა 1995 წლიდან ფორდმა ბაზრის წილის დაკარგვა დაიწყო და უპირატესობა დათმო 2000 წლისთვის.

ფორდს ეკუთვნის მრავალი ინოვაცია ავტოწარმოებაში, მათ შორის კონვეიერის მეთოდით () უზარმაზარი ინდუსტრიული საწარმოო ძალის მართვა. ჰენრი ფორდის მაღალი წარმადობის ქარხნების, მაღალანაზღაურებადი მუშებისა და დაბალი ფასების კომბინაციამ რევოლუცია მოახდინა ინდუსტრიულ წარმოებაში და მსოფლიოში ცნობილი გახდა როგორც „ფორდიზმი“ 1914 წლისთვის.

## ლიტერატურა
* Bak, Richard. *Henry and Edsel: The Creation of the Ford Empire* (2003)
* Bardou; Jean-Pierre, Jean-Jacques Chanaron, Patrick Fridenson, and James M. Laux. *The Automobile Revolution: The Impact of an Industry* University of North Carolina Press, 1982
* Batchelor, Ray. *Henry Ford: Mass Production, Modernism and Design* Manchester U. Press, 1994

## რესურსები ინტერნეტში
## სქოლიო
კატეგორია:ავტომწარმოებელი კომპანიები
კატეგორია:აშშ-ის კომპანიები
კატეგორია:ფორდიზმი
მერკური (მრავალმნიშვნელოვანი)

სიტყვას **მერკური** რამდენიმე მნიშვნელობა აქვს:

* მერკური — მზის სისტემის პლანეტა.
* მერკური (ღმერთი) — რომაული მითოლოგიის ღმერთი
* მერკური (ავტომანქანა) — ამერიკული ავტომწარმოებელი

## იხილეთ აგრეთვე 
* ფრედი მერკური — ინგლისელი როკ-მუსიკოსი.
* Mercury
თამარიანი

**თამარიანი** შეიძლება აღნიშნავდეს:

* თამარიანი — ქართული ლიტერატურის თხზულება
* თამარიანი — სოფელი ლაგოდეხის მუნიციპალიტეტში
თამარინდი

thumb|250px|თამარინდი
**თამარინდი** () —  ტანმაღალი (30-40 მ), გაშლილვარჯიანი ხე პარკოსანთა ოჯახისა (ცეზალპინიისებრთა ქვეოჯახი). აქვს ფრთისებრ დაყოფილი ფოთლები და მტევნებად შეკრებილი მოყვითალო ყვავილები. 

ნაყოფი 20 სმ-მდე სიგრძის პარკია, სამშობლოდ მიიჩნევენ ტროპიკულ აზიას, ვარაუდობენ ტროპიკულ აფრიკასაც. კულტივირებულია ტროპიკებში, უმთავრესად ინდოეთში. მის მომჟავო წვნიან ნაყოფს იყენებენ მედიცინასა და საკონდიტრო წარმოებაში.

## ლიტერატურა
კატეგორია:ცეზალპინიისებრნი
ბრიტნი სპირსი

**ბრიტნი ჯინ სპირსი** ( დ. 2 დეკემბერი 1981) — ამერიკელი მომღერალი. დაიბადა მაკკომბში (მისისიპი) და გაიზარდა კენტვუდში (ლუიზიანა). სიმღერით გამოსვლები დაიწყო ბავშვობიდან, რასაც ასევე ახლდა სასცენო და სატელევიზიო დადგმებში მონაწილეობა. 1997 წელს გააფორმა კონტრაქტი ლეიბლთან Jive Records და 1999 წელს გამოსცა სადებიუტო ალბომი *...Baby One More Time*, რომელიც იმ დროისათვის მოზარდი სოლო შემსრულებლის მიერ გამოცემულ ყველაზე გაყიდვად ალბომად იქცა. მუსიკალურ ინდუსტრიაში პირველი ათწლეულის პერიოდში იგი იქცა მეინსტრიმული პოპულარული მუსიკისა და კულტურის მნიშვნელოვან ფიგურად, რასაც მოჰყვა საჯაროდ გამოტანილი პირადი ცხოვრების დეტალებიც. მისმა პირველმა ორმა ალბომმა აქცია პოპ-ხატად და გაყიდვების რეკორდები დაამყარა, ხოლო სიმღერები „...Baby One More Time“ და „Oops!... I Did It Again“ იქცა საერთაშორისო #1 ჰიტებად. სპირსს მიაწერენ 1990-იანი წლების ბოლოს თინეიჯერული პოპის აღორძინებას. 20 წლის ასაკამდე იგი ყველა დროის ყველაზე გაყიდვად მოზარდ შემსრულებლად იქცა., რამაც „პოპ-პრინცესის“ სტატუსიც შესძინა.

2001 წელს ბრიტნიმ გამოსცა მესამე სტუდიური ალბომი *Britney* და მონაწილეობა მიიღო ფილმში „გზაჯვარედინები“. მეოთხე სტუდიურ ალბომზე *In the Zone* (2003) მან უკვე სრული შემოქმედებითი კონტროლი დაამყარა. ამ ალბომიდან გამოიცა შემდგომში ჩარტების სათავეებში მოხვედრილი სინგლები Me Against the Music, Toxic და Everytime. ორი კრებულის გამოსცემის შემდეგ პირადი პრობლემების გამო სპირსის კარიერა დროებით შეჩერდა. მეხუთე ალბომი, *Blackout* 2007 წელს გამოიცა და მიუხედავად მცირე პრომო-კამპანიისა, მის სინგლებს Gimme More და Piece of Me დიდი წარმატება ხვდა წილად, სინგლებით „Gimme More“ და „Piece of Me“. მეექვსე სტუდიურ ალბომს, *Circus*, ახლდა სინგლების Womanizer, Circus და If U Seek Amy გამოცემა. ბრიტნის ყველაზე შემოსავლიანი საკონცერტო ტურნე  The Circus Starring Britney Spears 2009 წელს დაიწყო. იმავე წლის ოქტომბერში მან გამოსცა შემდგომში ჩარტების სათავეში მოხვედრილი სინგლი „3“, რომელიც მის კარიერაში „ბილბორდის“ ცხელი ასეულის #1 პოზიციაზე მოხვედრილი რიგით მესამე სინგლი აღმოჩნდა. მეშვიდე სტუდიური ალბომი *Femme Fatale* მომღერალმა 2011 წელს გამოსცა. იგი იქცა მის პირველ ალბომად, რომლის ზედიზედ სამი სინგლი, Hold It Against Me, Till the World Ends და I Wanna Go მოხვდა აშშ-ის 10 ეულებში. იმავე წელს მის კარიერაში რიგით მეხუთე #1 სინგლად იქცა სიმღერის „S&M“ რემიქსი, ჩაწერილი რიანასთან ერთად.

კარიერის მანძილზე სპირსმა მიიღო მრავალი ჯილდო და ნომინაცია, მათ შორის - გრემი, MTV-ს ვიდეოს 6 ჯილდო, ბილბორდის 9 ჯილდო და ვარსკვლავი ჰოლივუდის დიდების ხეივანში.

## დისკოგრაფია 
* *...Baby One More Time* (1999)
* *Oops!... I Did It Again* (2000)
* *Britney* (2001)
* *In the Zone* (2003)
* *Blackout* (2007)
* *Circus* (2008)
* *Femme Fatale* (2011)
* *Britney Jean* (2013)
* *Glory* (2016)

## რესურსები ინტერნეტში 
* 
* 
* 

## სქოლიო
კატეგორია:ამერიკელი მომღერლები
კატეგორია:დაბადებული 1981
კატეგორია:ბრიტნი სპირსი
კატეგორია:დაბადებული 2 დეკემბერი
კატეგორია:XX საუკუნის ამერიკელი ქალი მსახიობები
კატეგორია:ჰოლივუდის დიდების ხეივანი
კატეგორია:ცოცხალი ადამიანები
თამარის მონეტები

მინი|თამარ მეფის მონეტა მოჭრილი 1187 წელს.
მინი|თამარ მეფის სახელით მოჭრილი მონეტა.
**თამარის მონეტები** — თამარ მეფის სახელით მოჭრილი სპილენძის მონეტები. იჭრებოდა ორი სახისა: „წესიერად“ და „არაწესიერად“ მოჭრილი. პირველი მრგვალი ფორმისა და გარკვეული წონისაა, ხოლო მეორე — სხვადასხვა ფორმისა და წონისა. ამ დროს ე. წ. „ვერცხლის კრიზისის“ ხანაა და მთელ ახლო აღმოსავლეთში იჭრებოდა „არაწესიერი“ ფორმისა და სხვადასხვა წონის სპილენძის მონეტები, რომლებიც ბაზარზე ვერცხლის იძულებითი კურსით მიმოიქცეოდა. თამარის სახელი პირველად მეფე გიორგი III-ის სპილენძის ფულზე გამოჩნდა, თანამმართველად გამოცხადების შემდეგ (1178). ეს მონეტა „არაწესიერად“ არის მოჭრილი. მის ერთ მხარეს, წნული ხვეულების ვარდულში დაქარგმებული ასომთავრულით წერია „თამარ“, ვარდულის ბუდეებში ასევე ასომთავრულით — „ადიდენ ღმერთმან მეფე და დედოფალი“. მეორე მხარეს ვარდულის ცენტრში, ასომთავრული წარწერაა „გი“, გარშემო — „ადიდენ ღმერთმან მეფეთა მეფე“. 1184 წელს თამარი საქართველოს მეფე გახდა და თავისი სახელით მოჭრა სპილენძის „არაწესიერი“ ჭედის მონეტა, რომლის შუბლზე მხედრულით გამოსახულია თამარის სახელი, გარშემო ასომთავრულით — „სახელითა ღვთისათა, იქნა ჭედა ვერცხლისი ამის, ქორონიკონსა ოთხასშვიდს (1187) ან ოთხასოცდაათს“ (1210). ზურგზე ხუთსტრიქონიანი არაბული ზედწერილია: „დედოფალი დიდებული, მშვენიერება ქვეყნისა და სარწმუნოებისა, თამარ ასული გიორგისა, მესიის თაყვანისმცემელი, განადიდოს ღმერთმან ძლევანი მისნი“. გარშემო არაბულადვე აწერია: „განადიდოს ღმერთმან დიდება მისი, განაგრძოს ჩრდილი მისი და განამტკიცოს კეთილდღეობა მისი“.

თამარისა და დავით სოსლანის სახელით 1200 წ. მოჭრილი სპილენძის ფული „წესიერი“ ჭედისაა, მისი წონაა 6-7 გ. შუბლზე დროშისთავის მსგავსი ფიგურული ნიშანია, რომლის ორივე მხარეს მთავრულით დაქარაგმებულია თამარისა და დავითის სახელები. კუთხეებში „ქორონიკონი 420“ (1200), ან იშვიათად, მის გარშემო ზურგზე არაბული ოთხსტრიქონიანი ზედწერილია: „დედოდალი დედოფალთა, მშვენება ქვეყნისა და სარწმუნოებისა, თამარ ასული გიორგისა, მესიის თაყვანისმცემელი“. თამარის მონეტები საქართველოში ნაპოვნია როგორც ერთეულები, ისე განძის სახით (ვეჯინის); აგრეთვე ქართული ფულის დიდ განძებში (რუსთავის, „განჯისკარის“, ლოლოს, „რიყის“, ნიჩბისის).

## ლიტერატურა 
* *დუნდუა გ., ჯალაღანია ი.,* ქარ­თუ­ლი ნუმიზმატიკური ლექსიკონი, თბ., 2009
* *კაპანაძე დ.,* ქართული ნუმიზმატიკა, თბ., 1969
* *ლომოური თ.,* ფული შოთა რუსთაველის ეპოქაში, კრ.: შოთა რუსთაველის ეპოქის მატერიალური კულტურა, თბ., 1938

კატეგორია:საქართველოს მონეტები
თამბაქო

მინი|250პქ|თამბაქოს პლანტაცია
მინი|250პქ|ყალიონით მოსაწევი დაქუცმაცებული თამბაქოს ფურცლები
**თამბაქო** (Nicotiana) — ერთ- და მრავალწლოვან მცენარეთა გვარი ძაღლყურძენასებრთა ოჯახისა. ნაყოფი კოლოფია. ამერიკასა და ავსტრალიაში გავრცელებულია 60-ზე მეტი სახეობა. კულტივირებულია 2 სახეობა: კულტურული ანუ მოსაწევი თამბაქო (Nicotiana tabacum) და წეკო  (Nicotiana rustica). დეკორატიულ მებაღეობაში თამბაქოს ისეთ სახეობებს იყენებენ, რომლებსაც დიდი ფოთლები და სურნელოვანი ყვავილები აქვს.

მოსაწევი თამბაქო მრავალწლოვანი მცენარეა, მაგრამ მოჰყავთ როგორც ერთწლოვანი. აქვს სწორი, მომრგვალო, 2,5 მ-მდე სიმაღლის ღერო, რომელიც ზემოთ დატოტვილია. ფოთლები ღეროზე მორიგეობითაა განლაგებული, მჯდომარეა ან ყუნწიანი, კიდემთლიანი. ფირფიტა ოვალური, მომრგვალო ან ელიფსურია, ფერად მწვანე (იშვიათად ყვითელი ან მომწვანო-მოყვითალო). ყვავილები ხუთწევრიანი ვარდისფერი, წითელი ან თეთრია, შეკრებილია ციმოზური ტიპის ყვავილედად მთავარ ღეროსა და გვერდითი ტოტების კენწეროებზე. ნაყოფში დიდი რაოდენობითაა წვრილი, მუქი ყავისფერი თესლი (1000 თესლი 60-80 მგ-ს იწონის).

თამბაქოს სავეგეტაციო პერიოდია 135-170 დღე. იგი სითბოსმოყვარული (თესლის გაღივებისათვის ოპტიმალური ტემპერატურა 27-28&nbsp;°C, ღეროსა და ფოთლების ზრდა-განვიტარებისათვის 24-28&nbsp;°C) და ტენის მომთხოვნი (განსაკუთრებით სრული შეფოთვლის პერიოდში) მცენარეა, საკვებ ნივთიერებებსაც დიდი რაოდენობით ითვისებს. კარგად ხარობს მსუბუქ და საშუალო შავმიწებზე, რუხსა და წაბლა ნიადაგებზე. ფოთლის ნაწარმის ხარისხი დამოკიდებულია ცილებისა და ნახშირწყლების შეფარდებაზე, ნიკოტინისა და ეთეროვანი ზეთების შემცველობაზე. თესლი შეიცავს 30-35% ცხიმოვან ზეთს, რომელსაც იყენებენ ტექნიკური მიზნებისათვის (საცხები მასალისათვის).

თამბაქოს სამშობლოდ ითვლება სამხრეთ ამერიკა. ევროპაში (ესპანეთი, პორტუგალია, შემდეგ საფრანგეთი, გერმანია, იტალია) ამერიკიდან შემოიტანეს XV საუკუნის ბოლოსა და XVI საუკუნის I ნახევარში. პირველად მოაშენეს დეკორატიულ და სამკურნალო მცენარედ. რუსეთში თამბაქო გავრცელდა XVII საუკუნის დასაწყისში. 

საქართველოში თამბაქო XVII საუკუნის ბოლოს და XVIII საუკუნის დასაწყისში შემოიტანეს. ეს იყო დაბალი ხარისხის წეკო. მაღალხარისხოვანი საპაპიროსე თამბაქოს კულტურა კი ჩვენში XIX საუკუნის I ნახევარში გავრცელდა. პირველად იგი აფხაზეთში გააშენეს, შემდეგ - აჭარაში და ბოლოს - აღმოსავლეთ საქართველოს რაიონებში (მარნეული, ბოლნისი, ყვარელი, ლაგოდეხი და სხვა).

## იხილეთ აგრეთვე
*თამბაქოს დაავადებანი და მავნებლები
*თამბაქოს მრეწველობა
*თამბაქოს ნაწარმი
*თამბაქოს წევა

## ლიტერატურა
* *ჯაფარიძე ა., დგებუაძე ო.,* მეთამბაქეობა, თბ., 1973;
**Бучинский А. Ф., Володарский Н. И., Асмаев П. Г.,* Табаководство, 2 изд., М., 1959;
**Ласарейшвили М., Д., Чиков А. В.,* Агротехника вчсоких урожаев табака, Сух., 1960;
*Справочник табаковода, М., 1965;
**ჯაფარიძე ა.,* ქსე, ტ. 4, გვ. 582, თბ., 1979

კატეგორია:ძაღლყურძენასებრნი
რიკი მარტინი

**ენრიკე მარტინ მორალესი** (დ. 24 დეკემბერი, 1971), უფრო მეტად ცნობილი სასცენო სახელით **რიკი მარტინი** (Ricky Martin) — პუერტორიკოელი მომღერალი და მსახიობი. 1984-1989 წლებში მღეროდა ჯგუფ Menudo-ში. 1990 წლიდან დაიწყო მისი სოლო კარიერა. 1999 წელს მისი ალბომი *Ricky Martin* აშშ-ში გაყიდვების ლიდერი გახდა, ხოლო მთლიანად მსოფლიოში ამ ალბომის 27 მილიონი ასლი გაიყიდა.

## დისკოგრაფია
### Menudo-ში
* *Evolución* (1984)
* *Menudo* (1985)
* *Ayer Y Hoy* (1985)
* *A Festa Vai Começar* (1985)
* *Viva! Bravo!* (1986)
* *Refrescante* (1986)
* *Menudo* (1986)
* ''Can't Get Enough* (1986)
* *Somos Los Hijos del Rock* (1987)
* *In Action* (1987)
* *Sons of Rock*  (1988)
* *Sombras Y Figuras* (1988)

### სოლო
* *Ricky Martin* (1991)
* *Me Amarás* (1993)
* *A Medio Vivir* (1995)
* *Vuelve* (1998)
* *Ricky Martin* (1999)
* *Sound Loaded* (2000)
* *Almas del Silencio* (2003)
* *Life* (2005)
* *Música + Alma + Sexo* (2011)
* *A Quien quiere Escuchar'' (2015)

## რესურსები ინტერნეტში
* 
* 

კატეგორია:პუერტორიკოელი მომღერლები
კატეგორია:პუერტორიკოელი მსახიობები
კატეგორია:დაბადებული 1971
კატეგორია:გეი მსახიობები
კატეგორია:ჰოლივუდის დიდების ხეივანი
კატეგორია:გრემის ჯილდოს მფლობელები
კატეგორია:დაბადებული 24 დეკემბერი
კატეგორია:მსახიობები ანბანის მიხედვით
კატეგორია:ცოცხალი ადამიანები
კომპაქტ-კასეტა

**კომპაქტ-კასეტა** (; ან უბრალოდ, **კასეტა**) — ინფორმაციის ანალოგურ-ციფრული მატარებელი. გამოიყენებოდა ციფრული და აუდიოინფორმაციის ჩაწერისთვის. პირველად იგი 1964 წელს კომპანია „ფილიპსმა“ წარმოადგინა. თავისი სიიაფის გამო, საკმაოდ დიდი ხნის მანძილზე (1980-იანების დასაწყისიდან 1990-იანებამდე) იგი ყველაზე პოპულარული აუდიომატარებელი იყო, მაგრამ მოგვიანებით (დაახლოებით, 1990-იანი წლების დასაწყისიდან) მისი ჩანაცვლება თანდათანობით კომპაქტდისკებით მოხდა.

## რესურსები ინტერნეტში
* აუდიოკასეტების კატალოგი — c-90.org
* აუდიოკასეტების კატალოგი — agfabasf.com

## სქოლიო
კატეგორია:ინფორმაციის მატარებლები
კატეგორია:Philips-ის პროდუქტები
CD

მინიატიურა

**CD** (კომპაქტ დისკი) — დისკოს ფორმის ინფორმაციის ოპტიკური მატარებელი ცენტრში ხვრელით, რომლიდანაც ინფორმაცია ლაზერის დახმარებით იკითხება. თავდაპირველად, კომპაქტ დისკი შეიქმა აუდიოს ციფრული შენახვისთვის (ე. წ. Audio-CD), მაგრამ დღესდღეობით იგი ფართოდ გამოიყენება, როგორც ფართო დანიშნულების მქონე მონაცემების მატარებელი მოწყობილობა (ე. წ. CD-ROM).

აუდიო კომპაქტ დისკები, როგორც წესი, მონაცემების მატარებელი კომპაქტ დისკებისგან განხვავდება და ამიტომაც, CD-ფლეიერებს მხოლოდ მათი დაკვრა შეუძლიათ (რა თქმა უნდა, კომპიუტერზე ორივე ტიპის დისკის წაკითხვაა შესაძლებელი). არსებობს ისეთი დისკებიც, რომლებზეც ერთდროულად აუდიოინფორმაცია და მონაცემებია ჩაწერილი — მათი მოსმენა შესაძლებელია CD-ფლეიერზე, ხოლო წაკითხვა კომპიუტერზე.

## რესურსები ინტერნეტში
* ვიდეო - როგორ იბეჭდება დისკები 
* CD - Philips-ის ისტორია

კატეგორია:კომპაქტ-დისკი
კატეგორია:120 მილიმეტრიანი დისკები
ნორმან კუკი

**ნორმან კუკი** (სრული სახელი **კვენტინ ლეო კუკი**, დ. 16 ივლისი, 1963), აგრეთვე ცნობილი სასცენო სახელით **Fatboy Slim** — ინგლისელი დიჯეი, მუსიკოსი, რეპერი და მუსიკალური პროდიუსერი. როგორც სოლო შემსრულებელი, არის MTV-ის მუსიკალური ვიდეოების 10 ჯილდოს და Brit-ის ორი ჯილდოს მფლობელი. Fatboy Slim-ის სახელით გამოცემულმა ჩანაწერებმა პოპულარობა მოუტანეს ბიგ-ბიტის ჟანრს, რომელიც 1990-იან წლებში წარმატებული იყო,

კუკის კარიერა დაიწყო 1980-იანი წლების ბოლოს, ინდი-როკ ჯგუფ The Housemartins-ის ბას-გიტარისტის სახით. ჯგუფის მთავარი, ბრიტანული #1 ჰიტი იყო Isley-Jasper-Isley-ის სიმღერის "Caravan of Love" ა კაპელა ვერსია. დაშლის შემდეგ კუკმა ჩამოაყალიბა Beats International, რომლის სადებიუტო ალბომის მნიშვნელოვანი ჰიტი იყო "Dub Be Good to Me" - ბრიტანეთის ჩარტში #1 ადგილით და 1990 წლის შედეგებით რიგით მეშვიდე ყველაზე გაყიდვადი სინგლის სახით. კუკის სხვა პროექტები იყო Freak Power, Pizzaman და The Mighty Dub Katz.

Fatboy Slim-ის ფსევდონიმი კუკმა 1996 წელს აიღო და გამოსცა ალბომი *Better Living Through Chemistry*. მას კრიტიკოსთა აღიარება მოჰყვა. შემდეგი ალბომები ''You've Come a Long Way, Baby* და *Halfway Between the Gutter and the Stars*, დაკავშირებული სინგლებით "The Rockafeller Skank", "Praise You",  "Right Here Right Now" და "Weapon of Choice" ასეცე დადებითი შეფასებებით და კომერციული წარმატებით აღინიშნა.

2008 წელს კუკმა ჩამოაყალიბა პროექტი The Brighton Port Authority. იგი აგრეთვე არის მრავალი რემიქსის ავტორი შემსრულებლებისთვის, რომელთა შორის არიან Cornershop, ბისტი ბოიზი, A Tribe Called Quest და Wildchild.

## ჯგუფები და ფსევდონიმები
* ნორმან კუკი (name by deed poll)
* Beats International (1989–1992)
* The Brighton Port Authority (2008–present)
* Cheeky Boy
* Chemistry
* Disque Attack
* DJ Delite 
* DJ Quentox (The Ox that Rocks)
* Drunk Soul Brother (გლასტონბერი 2004)
* Fatboy Slim (1996–დღემდე)
* The Feelgood Factor
* Freak Power (1993–1996)
* Fried Funk Food
* The Housemartins (ბასისტი 1985 - 1988 წლებში)
* Mighty Dub Katz (სიმღერა "Magic Carpet Ride", 1996)
* Pizzaman (1993–1997)
* Rockaway 3
* Sensataria
* Son of a Cheeky Boy
* Son of Wilmot
* Stomping Pondfrogs
* Sunny Side Up
* Yum Yum Head Food
* Quinton Fortune (1996–2006)
* ართურ ჩაბი
* მარგრეტ სკრეჩერი  
* Grime Minister
* ეშერ დ. სლიმი (2002)
* Hot Since 63
* ლეო სერიერი
* Mighty Gus Poyetz
* Biggie Slims
* Cook Da Bass
* Pierre Burner Down
* Slimboy Fat

## დისკოგრაფია
* *Better Living Through Chemistry* (1996)
* *You've Come a Long Way, Baby* (1998)
* *Halfway Between the Gutter and the Stars* (2000)
* *Palookaville* (2004)
* *Here Lies Love'' (დევიდ ბირნთან ერთად) (2010)

## რესურსები ინტერნეტში
* 
* 
* 
* 

## სქოლიო
კატეგორია:ბრიტანელი მუსიკოსები
კატეგორია:ბრიტანელი ელექტრონული მუსიკოსები
კატეგორია:დაბადებული  16 ივლისი
კატეგორია:დაბადებული 1963
კატეგორია:ცოცხალი ადამიანები
დავით ბაქრაძე

**დავით ბაქრაძე** (დ. 1 ივლისი, 1972, თბილისი) — ქართველი პოლიტიკოსი, საქართველოს მეშვიდე მოწვევის პარლამენტის ყოფილი თავმჯდომარე.

## ბიოგრაფია 
1994 წელს დაამთავრა საქართველოს ტექნიკური უნივერსიტეტი ფიზიკოსის სპეციალობით და სახელმწიფო მართვის ინსტიტუტი სახელმწიფო მოხელის სპეციალობით. არის ფიზიკა-მათემატიკურ მეცნიერებათა კანდიდატი.

1998-2002 წლებში მუშაობდა საქართველოს საგარეო საქმეთა სამინისტროში. 2002 წლიდან ეროვნული უშიშროების საბჭოში გადავიდა. 2004-2007 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“. იყო ევროინტეგრაციის საპარლამენტო კომიტეტის თავმჯდომარე. 2008 წლის ვადამდელ საპრეზიდენტო არჩევნებში იყო მიხეილ სააკაშვილის საარჩევნო შტაბის უფროსი. 2008 წლის იანვარში დაინიშნა საქართველოს საგარეო საქმეთა მინისტრად. 2008-2012 წლებში — საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი „ერთიანი ნაციონალური მოძრაობა — გამარჯვებული საქართველოსთვის“. 2008 წლის ივნისიდან 2012 წლის 21 ოქტომბრამდე იყო საქართველოს პარლამენტის თავმჯდომარე. 2012-2016 წლებში — საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი „ერთიანი ნაციონალური მოძრაობა — „მეტი სარგებელი ხალხს“. 
2016-2020 წლებში — საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა“.

2017 წლის 27 მაისს არჩეულ იქნა „ევროპული საქართველოს“ თავმჯდომარედ. 2018 წლის საპრეზიდენტო არჩევნებში მონაწილეობას იღებდა როგორც ევროპული საქართველოს საპრეზიდენტო კანდიდატი. პირველ ტურში მან მესამე ადგილი დაიკავა და მეორე ტურში მხარდაჭერა გამოუცხადა „ძალა ერთობაშიას“ კანდიდატს გრიგოლ ვაშაძეს.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ბაქრაძე, უგულავა, ბოკერია - ევროპული საქართველო — მოძრაობა თავისუფლებისთვის“.

2021 წლის 10 აპრილს დატოვა „ევროპული საქართველო“. 
 

## რესურსები ინტერნეტში
*ოფიციალური საიტი Facebook-ზე

## სქოლიო
კატეგორია:დაბადებული 1 ივლისი
კატეგორია:დაბადებული 1972
კატეგორია:საქართველოს საგარეო საქმეთა მინისტრები
კატეგორია:საქართველოს პარლამენტის თავმჯდომარეები
კატეგორია:საქართველოს VI მოწვევის პარლამენტის წევრები
კატეგორია:საქართველოს VII მოწვევის პარლამენტის წევრები
კატეგორია:საქართველოს VIII მოწვევის პარლამენტის წევრები
კატეგორია:საქართველოს IX მოწვევის პარლამენტის წევრები
კატეგორია:საქართველოს ტექნიკური უნივერსიტეტის კურსდამთავრებულები (1994)
კატეგორია:თბილისში დაბადებულები
დავით
კატეგორია:საქართველოს X მოწვევის პარლამენტის წევრები
კატეგორია:ცოცხალი ადამიანები
რიტა ჰეიუორთი

**რიტა ჰეიუორთი** ( ნამდვილი სახელი: მარგარიტა კარმენ დოლორეს კანსინო; დ. 17 ოქტომბერი, 1918, ბრუკლინი, ნიუ-იორკი — გ. 14 მაისი, 1987, ნიუ-იორკი, აშშ) — ესპანური და ანგლო-ირლანდიური წარმომავლობის ამერიკელი მსახიობი, რომელმაც პოპულარობა 1940-იან წლებში მოიპოვა, როგორც ეპოქის წამყვანმა სექს-სიმბოლომ. იმის მიუხედავად, რომ იმ პერიოდში ესპანური წარმომავლობის მსახიობების შესახებ აშშ-ში მცარი შეხედულება იყო ჩამოყალიბებული, ჰეიუორთი დღეს ფართოდაა აღიარებულ ჰოლივუდის „ოქროს ხანის“ ერთ-ერთ პირველ ესპანელ-ამერიკელ „სექსის ქალღმერთად“.

## რესურსები ინტერნეტში
* 
* 
* 

კატეგორია:ამერიკელი მსახიობები
კატეგორია:დაბადებული 17 ოქტომბერი
კატეგორია:დაბადებული 1918
კატეგორია:გარდაცვლილი 14 მაისი
კატეგორია:გარდაცვლილი 1987
კატეგორია:XX საუკუნის ამერიკელი ქალი მსახიობები
კატეგორია:ნიუ-იორკში გარდაცვლილები
კატეგორია:ნიუ-იორკში დაბადებულები
თამელი

**თამელი** () — ტანმაღალი (25 მ) ხე ან ბუჩქი ვარდისებრთა ოჯახისა. აქვს გრძელყუნწიანი მეტად ლამაზი ფოთლები და ფარისებრ ყვავილედში თავმოყრილი წვრილი თეთრი ყვავილები. ნაყოფი მურა ყვითელი ან წითელია, თეთრად დაწინწკლული, შემოდგომით თანდათანობით ლურჯდება; თავდაპირველად მაგარი და მწკლარტეა, ყინვის შემდეგ კი — წვნიანი და ტკბილი.  

გავრცელებულია შუა ევროპაში, ჩრდილოეთ აფრიკაში (ალჟირი), სირიაში, ირანსა და მცირე აზიაში. გვხვდება უკრაინის დასავლეთ ნაწილში, ყირიმსა და კავკასიაში. საქართველოში არც ისე იშვიათია; იზრდება მუხნარში, რცხილნარსა და წაბლნარში ერთეულ ხედ ან ჯგუფებად, მთაში ზღვის დონიდან 1700 მ-მდე გვხვდება.  

აქვს მაგარი და გამძლე მერქანი, რომელსაც სახარატო და საავეჯო წარმოებაში იყენებენ. კარგი თაფლოვანი და დეკორატიული მცენარეა. 

## ლიტერატურა 
კატეგორია:ვარდისებრნი
კეროლ ლომბარდი

მინი|კეროლ ლომბარდი
**კეროლ ლომბარდი** (, ნამდვილი სახელი **ჯეინ ელის პიტერსი**; დ. 6 ოქტომბერი, 1908, ფორტ-უეინი, ინდიანა — გ. 16 იანვარი, 1942, ლას-ვეგასი, ნევადა) — ამერიკელი მსახიობი, რომელიც ნომინირებული იყო ოსკარზე. აღსანიშნავია თავისი კომედიური ჟანრის როლებით 1930-იანი წლების კლასიკურ ფილმებში.

## რესურსები ინტერნეტში 
* .
* კეროლ ლომბარდი — TCM Movie Database.

კატეგორია:ამერიკელი მსახიობები
კატეგორია:დაბადებული 6 ოქტომბერი
კატეგორია:დაბადებული 1908
კატეგორია:გარდაცვლილი 16 იანვარი
კატეგორია:გარდაცვლილი 1942
კატეგორია:XX საუკუნის ამერიკელი ქალი მსახიობები
კატეგორია:ჰოლივუდის დიდების ხეივანი
ჯუდი ჰოლიდეი

**ჯუდი ჰოლიდეი** ( ნამდვილი სახელი — **ჯუდი ტუვიმი** დ. 21 ივნისი, 1921, ნიუ-იორკი, აშშ — გ. 7 ივნისი, 1965, ნიუ-იორკი, აშშ) — ოსკაროსანი ამერიკელი მსახიობი.

ჯუდი ჰოლიდეი დაიბადა ნიუ-ორკში, რუსეთის იმპერიიდან გადახვეწილი ებრალების ოჯახში. 1938 წელს მან თავისი გვარი (ტუვიმი) ინგლისურ ენაზე თარგმნა (Holliday) და კომიკური კვარტეტის შემადგენლობაში, ამერიკის ღამის კლუბებში გამოსვლა დაიწყო. მალე მას კინოფილმებში გადაღება შესთავაზეს. 1950 წელს მიიღო ოსკარი საუკეთესო მსახიობი ქალისთვის ფილმისთვის „დაბადებული გუშინ“. გარდაიცვალა მკერდის კიბოთი 43 წლის ასაკში. 

## რესურსები ინტერნეტში
* 
* 
* 

კატეგორია:ამერიკელი მსახიობები
კატეგორია:დაბადებული 21 ივნისი
კატეგორია:დაბადებული 1921 
კატეგორია:გარდაცვლილი 7 ივნისი
კატეგორია:გარდაცვლილი 1965
კატეგორია:ოსკარის მფლობელი კინომსახიობები
კატეგორია:XX საუკუნის ამერიკელი ქალი მსახიობები
კატეგორია:ნიუ-იორკში გარდაცვლილები
კატეგორია:ნიუ-იორკში დაბადებულები
ბილბორდი (ჟურნალი)

**ბილბორდი** (ინგლ. **Billboard**) — ყოველკვირეული ამერიკული ჟურნალი, რომელიც მთლიანად მუსიკის ინდუსტრიას ეძღვნება. ამას გარდა, ჟურნალი აქვეყნებს მთელ მსოფლიოში აღიარებულ მუსიკალურ ჩარტებს, რომლებშიც ყოველკვირეულად ქყვეყნდება სხვადასხვა კატეგორიის ყველაზე პოპულარული სიმღერების და ალბომების სია. ჟურნალის ყველაზე ცნობილი ჩარტია — „ბილბორდის ცხელი 100-ეული“, რომელშიც ჩამოთვლილია ყველა ჟანრის 100 საუკეთესო სიმღერა და სწორედ ეს ჩარტია აშშ-ში აღიარებული, როგორც სიმღერების შეფასების სტანდარტი. „ბილბორდ 200“ მოიცავს ინფორმაციას ალბომების გაყიდვების შესახებ. ბილბორდის პირველი ნომერი გამოიცა ცინცინატში, ოჰაიო, 1894 წლის 1 ნოემბერს უილიამ დონალდსონისა და ჯეიმზ ჰენეგენის მიერ.

## რესურსები ინტერნეტში
* 
* *Billboard* Archive on Google Books
## სქოლიო
კატეგორია:აშშ-ის ჟურნალები
კატეგორია:ამერიკული მუსიკალური ჟურნალები
კატეგორია:ყოველკვირეული ჟურნალები
კატეგორია:ამერიკული ყოველკვირეული ჟურნალები
Forbes

[მინი|ფორბზის მთავარი საოფისე შენობა [ნიუ-იორკი|ნიუ-იორკში, მეხუთე ავენიუზე. ]]
**ფორბზი** () — ამერიკული ფინანსურ-ეკონომიკური ჟურნალი. იგი მსოფლიოში ერთ-ერთი ყველაზე ცნობილი და ავტორიტეტული ეკონომიკური ბეჭდვითი გამოცემაა. ჟურნალი 1917 წელს ბერტი ჩარლზ ფორბზის მიერ დაარსდა.

## ლიტერატურა 
* Forbes, Malcolm S. (1974) *Fact and Comment* Knopf, New York, ISBN 0-394-49187-4; twenty-five years of the editor's columns from *Forbes*
* Grunwald, Edgar A. (1988) *The Business Press Editor* New York University Press, New York, ISBN 0-8147-3016-7

## რესურსები ინტერნეტში 
* ოფიციალური საიტი

კატეგორია:აშშ-ის ჟურნალები
კატეგორია:ბიზნეს ჟურნალები
მუსიკალური ვიდეო

**მუსიკალური ვიდეო** არის მოკლემეტრაჟიანი ფილმი ან მუსიკალური ვიდეო, რომელიც თან ახლავს დასრულებულ მუსიკალურ კომპოზიციას, ხშირად - სიმღერას. თანამედროვე მუსიკალური ვიდეოები მარკეტინგული იარაღის სახეს ატარებენ და მათი ძირითადი მიზანია მუსიკალური ჩანაწერების გაყიდვების პრომოუშენი. იმის მიუხედავად, რომ მუსიკალური ვიდეოების ისტორია გაცილებით ადრე იწყება, მათი "ვარსკვლავური საათი" 1980-იან წლებს უკვაშირდება, როდესაც MTV-მ საბოლოოდ განსაზღვრა, თუ როგორი უნდა იყოს მუსიკალური ვიდეოს ფორმატი.

## რესურსები ინტერნეტში 
*მუსიკალური ვიდეოები 

კატეგორია:პოპულარული მუსიკა
ასუანის კაშხალი

მინი|200პქ|თანამგზავრული ფოტო
**ასუანის კაშხალი** — ორი კაშხალი მდინარე ნილოსზე ქალაქ ასუანთან - შედარებით ახალი *ასუანის მაღალი კაშხალი* (არაბ.: السد العالي; გამოითქმის: as-Sad al-'Aly), და ძველი *ასუანის დაბალი კაშხალი*. ამ საინჟინრო გამაგრებების გარეშე მდინარე ნილოსი ყოველწლიურად წყალდილობებს იწვევდა ზაფხულობით, ვინაიდან ადიდებული წყლები აღმოსავლეთ აფრიკიდან ნილოსში ჩაედინებოდა. ამ დატბორვებს მიწის გამამდიდრებელი მინერალები და სხვა სასარგებლო ნივთიერებები ჩამოჰქონდა, რაც ნილოსის გარშემო მიწას ნაყოფიერსა და იდეალურს ხდიდა სოფლის მეურნეობისთვის.

მდინარის გასწვრივ მოსახლეობის ზრდის გამო აუცილებელი გახდა წყლის დატბორვის კონტროლი სახნავ-სათესი მიწებისა და ბამბის პლანტაციების დასაცავად. ამ პროექტის მიზანი მდინარის მოზღვავებული წყლის შეჩერება იყო, ელექტროენერგიის წარმოებასა და ირიგაციასთან ერთად.

## რესურსები ინტერნეტში
*Sayed El-Sayed and Gert L. van Dijken 'The southeastern Mediterranean ecosystem revisited: Thirty years after the construction of the Aswan High Dam.' 
*Aswan High Dam
*Old Aswan Dam
*The Nile Under Control
*Info on the Aswan Dam 

კატეგორია:კაშხლები
კატეგორია:ნილოსის ხეობა
კატეგორია:ეგვიპტის შენობა-ნაგებობები
კატეგორია:ეგვიპტის ტურისტული ღირსშესანიშნაობები
თანავარსკვლავედები

**თანავარსკვლავედები** — ვარსკვლავური ცის უბნები. მათი კონტურები განსაკუთრებით ბრწყინვალე ვარსვლავების მიხედვით დგინდება. 

ცის დაყოფა თანავარსკვლავედებად უძველესი დროიდან მომდინარეობს. ძირითადი თანავარსკვლავედები გამოყვეს და სახელები შეარქვეს მითოლოგიური (ჰერკულესი, პერსევსი, ანდრომედე და სხვა) ან საყოფაცხოვრებო (სასწორი, მშვილდოსანი და სხვა) სფეროდან. დროთა განმავლობაში ზოგიერთი თანავარსკვლავედების საზღვრები ზუსტდებოდა ან არსებულ თანავარსკვლავედებს ყოფდნენ რამდენიმე თანავარსკვლავედებად. საერთაშორისო ასტრონომიული კავშირის 1922 წლის გადაწყვეტილებით ვარსკვლავიერი ცა დაყოფილია 58 თანავარსკვლავედად. 

ამჟამად მთელი ცა 88 თანავარსკვლავედადაა დაყოფილი. ყოველი ვარსკვლავი, ხილვადია შეუიარაღებელი თვალით თუ ტელესკოპით, ერთ რომელიმე თანავარსკვლავედს ეკუთვნის. არსებული თანავარსკვლავედის ცალკეულ ვარსკვლავებს ბერძნული ასოებით აღნიშავენ: მათ შორის ყველაე კაშკაშას — **α** ასოთი, მომდევნო სიკაშკაშისას — **β**-თი და ა. შ. 

თანავარსკვლავედების კონტურებს სინამდვილეში თითქმის არავითარი მსგავსება არა აქვთ იმ ცხოველებთან და საგნებთან, რომელთა სახელებსაც ისინი ატარებენ. იგივე ითქმის ყველაზე პოპულარულ თანავარსკვლავედზე — დიდ დათვზეც. ჩვენს განედებზე მისი 7 კაშკაშა ვარსკვლავი ჩანს ყოველთვის, წელიწადის ყოველ სეზონში, ღამის ყოველ საათში. ამის მიხედვით შესაძლებელია ვიპოვნოთ მიმართულება ჩრდილოეთ პოლუსისაკენ, აგრეთვე ჰორიზონტის მხარეები.

ასევე არანაირი სამეცნიერო მნიშვნელობა არ აქვს ცის თანავარსკვლავედებად დაყოფას, ე. ი. ეს დაყოფა გარეგნული ნიშნებით ხდება და მას შემთხვევითი ხასიათი აქვს; იგი მხოლოდ ორიენტირების გასაადვილებლად არის საჭირო.

## თანავარსკვლავედების სახელწოდებები 
## ლიტერატურა 
*
ჯენის ჯოპლინი

**ჯენის ლინ ჯოპლინი** (; დ. 19 იანვარი, 1943, პორტ-არტური, ტეხასი — გ. 4 ოქტომბერი, 1970, ლოს-ანჯელესი) — ამერიკელი ბლუზით შთაგონებული როკ-მომღერალი და პერიოდულად, კომპოზიტორიც, რომელიც თავისი განსხვავებული ხმით გამოირჩეოდა. ის 1960-იანი წლების ერთ-ერთი ყველაზე გავლენიანი როკ-მომღერალი იყო და ათწლეულის საუკეთესო როკ-მომღერლადაც აღიარეს. 1966-1970 წწ. ჯოპლინის შესრულებით ოთხი ალბომი გამოვიდა, აქედან ორზე — როგორც სან-ფრანცისკოული ჯგუფის Big Brother and The Holding Company-ის ვოკალისტი, ხოლო დანარჩენ ორზე — როგორც სოლო მომღერალი.

## იხილეთ აგრეთვე 
*კლუბი 27

## რესურსები ინტერნეტში
*ბიოგრაფია
*Janis Joplin's Kozmic Blues - janisjoplin.net

## სქოლიო
კატეგორია:ამერიკელი როკ-მუსიკოსები
კატეგორია:ამერიკელი როკ-მომღერლები
კატეგორია:დაბადებული 19 იანვარი
კატეგორია:დაბადებული 1943
კატეგორია:გარდაცვლილი 4 ოქტომბერი
კატეგორია:გარდაცვლილი 1970
კატეგორია:როკ-ენ-როლის დიდების დარბაზში შესული შემსრულებლები
კატეგორია:ტეხასში დაბადებულები
ზაზა ლებანიძე

**ზაირა (ზაზა) ლებანიძე** (დ. 30 ნოემბერი, 1935, სოფ. ბუკნარი, დღევანდელი ჩოხატაურის მუნიციპალიტეტი — გ. 1 დეკემბერი, 2019, თბილისი) — ქართველი მსახიობი. 

1958 წელს დაამთავრა შოთა რუსთაველის სახელობის საქართველოს სახელმწიფო თეატრალური ინსტიტუტი და სხვადასხვა წლებში მუშაობდა: სოხუმის ქართულ დასში (1958–1960), მარჯანიშვილის (1960–1967), რუსთავის (1967–1975) თეატრებში. 1975 წლიდან  სიკვდილის ბოლომდე იყო  რუსთაველის თეატრის მსახიობი. აღსანიშნავი როლებია: ელენე (ალექსანდრე ჩხაიძის  „თავისუფალი თემა“), ბებია (ნოდარ დუმბაძის „მე, ბებია, ილიკო და ილარიონი“), დედა (თამაზ ჭილაძის „როლი დამწყები მსახიობი გოგონასათვის“), გიორგის ქალიშვილი (რობერტ სტურუას, ლილი ფოფხაძის, ავთანდილ ვარსიმაშვილის  „ვარიაციები თანამედროვე თემაზე“), თამრო („აღდგომა გაუქმებულ სასაფლაოზე“), მეცხრე (ანტონ ჩეხოვის „პალატა #6“).

## ფილმოგრაფია
*1961: „განძი“  რეჟ. რევაზ (რეზო) ჩხეიძე
*1973:  „გაგიმარჯოს, მეზობელო! (ზღვარი)“ რეჟ. თამაზ გომელაური
*1975: „ერთი ნახვით შეყვარება“ რეჟ. რეზო ესაძე
*1977: „რაჭა ჩემო სიყვარულო“ რეჟისორები თემურ ფალავანდიშვილი, იოზეფ მედვედი
*1978: „იტალიამდე არც ისე შორსაა“ (კატო) რეჟ. არმაზ ბურნაძე
*1981: „წისქვილი ქალაქის გარეუბაში“ რეჟ.  რეზო ესაძე

## ნათამაშები როლები
### სოხუმის თეატრი
*ალექსანდრე ყაზბეგის  „მოძღვარი“  (მაყვალა)
*მაქსიმ გორკის „მზის შვილები“ (ლიზა)
*ნიკოლოზ გოგოლის  „რევიზორი“ (მარია ანტონოვნა)

### მარჯანიშვილის თეატრში
* კარლ გუცკოვის „ურიელ აკოსტა“   (სპინოზა)
* ნიკოლას პერიალისის „ბაფთიანი გოგონა“  (ჰარა)
* გიორგი მდივნის „კონსული მოიპარეს“  (ლოლა)

### რუსთავის თეატრი
*ალექსანდრე ჩხაიძის „ხიდი“  (ნატო ჩოდრიშვილი)
* ვადიმ კოროსტილიოვის  „ასი წლის შემდეგ“  (დედაბერი)
* დეილ ვასერმანის, ჯო დერიონის  „ლამანჩელი“  (ალდონსა-დულცინეა)
* მაქსიმ გორკის  „ფსკერზე“   (ნასტია)
* ნოდარ დუმბაძის  „საბრალდებო დასკვნა“   (ნუნუ ექიმი)
* ო. ასენას „შიში“  (ქალი)
*ვლადიმერ მაიაკოვსკის „აბანო“  (ფოსფორიული ქალი)

### რუსთაველის თეატრი
*ალექსანდრე ჩხაიძის  „თავისუფალი თემა“  (ელენე)
*  ნოდარ დუმბაძის  „მე, ბებია, ილიკო და ილარიონი“  (ბებია)
*  ალექსანდრე ტოლსტოის  „მეუფება წყვდიადისა“  (მატრიონა)
*თამაზ ჭილაძის  „როლი დამწყები მსახიობი გოგონასათვის“ (ნატო და ანოს დედა)
*    რობერტ სტურუას, ლილი ფოფხაძის, ავთანდილ ვარსიმაშვილის  „ვარიაციები თანამედროვე თემაზე“  (გიორგის ქალიშვილი)
*  ლეონიდ ზორინის „რომაული კომედია“  (მესალინა)
*  ნოდარ წულეისკირის  „ძველი სამრეკლო“  (ნათელა)
*ირაკლი სამსონაძის   „აღდგომა გაუქმებულ სასაფლაოზე“  (თამრო)
* ანტონ ჩეხოვის „პალატა #6“  (მეცხრე)

## ჯილდოები, პრემიები და პრიზები
*1976: საქართველოს სსრ-ის დამსახურებული არტისტი
*2015: საქართველოს თეატრალური საზოგადოების პრემია, ქალის როლის საუკეთესო შესრულებისათვის (სპექტაკლი „ასულნი“ , რეჟ. რობერტ სტურუა)
## რესურსები ინტერნეტში
## სქოლიო
კატეგორია:დაბადებული 30 ნოემბერი
კატეგორია:დაბადებული 1935
კატეგორია:გარდაცვლილი 1 დეკემბერი
კატეგორია:გარდაცვლილი 2019
კატეგორია:ქართველი მსახიობები
კატეგორია:საქართველოს სსრ-ის დამსახურებული არტისტები
კატეგორია:ჩოხატაურის მუნიციპალიტეტში დაბადებულები
Walkman

thumb|300px|right|სონი უოლკმენის ოფიციალური ლოგო (2000 წლიდან დღემდე)

მინი|ორიგინალური Walkman

**Walkman** — კომპანია „სონის“ ბრენდი, რომელიც მას პორტატული აუდიო მოწყობილობების მარკეტირებისთვის (ბაზარზე გასატანად) იყენებს. ეს სიტყვა იმდენად განზოგადდა და გავრცელდა, რომ ორიგინალური სონის პერსონალური სტერეო-დამკვრელების გარდა, ხშირდა სხვა მწარმოებლების მიერ გამოშვებული მსგავსი მოწყობილობების მიმართაც იხმარება.

## ლიტერატურა 
* 

## რესურსები ინტერნეტში 
*
*Sony-ს ოფიციალური საიტი

კატეგორია:Sony
კატეგორია:აუდიო ტექნიკა
თანამედროვე აზრი

„**თანამედროვე აზრი**“ — ქართული ყოველდღიური პოლიტიკური, სამეცნიერო და ლიტერატურული გაზეთი. სოციალ-დემოკრატთა ცენტრალური ორგანო; გამოდიოდა თბილისში 1915 წლის 1 მარტიდან 1917 წლის 15 მარტამდე. რედაქტორ-გამომცემლები — ნ. ჟღენტი (1915, № 1–179); ვ. ბობოხაძე (1915, № 180–247; 1916, № 1–127); ვ. რუხაძე (1916, № 128–292; 1917, № 1–59). დაიხურა ადგილობრივი ხელისუფლების განკარგულებით.

## ლიტერატურა
კატეგორია:რუსეთის იმპერიის გაზეთები
კატეგორია:ქართულენოვანი გაზეთები
კატეგორია:სოციალისტური გაზეთები
კატეგორია:1915 წელს დაარსებულები
ნანა ლორთქიფანიძე

**ნანა ლორთქიფანიძე** (დ. 10 თებერვალი, 1962, თბილისი) — ქართველი მსახიობი.

1983 წელს დაამთავრა შოთა რუსთაველის სახელობის თეატრალური ინსტიტუტის სამსახიობო ფაკულტეტი (შ. გაწერილიას სახელოსნო). 1983–1989 წლებში მუშაობდა კინომსახიობთა თეატრში , 1989 წლიდან რუსთაველის თეატრის მსახიობია. აღსანიშნავი როლებია: მსახიობი („ჰამლეტი“), კნაჭა („მუსუსი“), მიძიუ („სეჩუანელი კეთილი ადამიანი“), ნაირა („შორაპმელი ქალბატონები“), მარია („როგორც გენებოთ ანუ შობის მეთორმეტე ღამე“), დედოფალი („წათეს წითელი წაღები“). შეასრულა მთავარი და ეპიზოდური როლები ფილმებში: „წიგნი ფიცისა“ (გ. ლორთქიფანიძე, 1983), „მარტოხელა მონადირე“ (ქ. დოლიძე, 1989), „30 სმ. ზღვის დონიდან“ (მ. ანთიძე, 1989), „თეთრი ბაირაღები“ (გ. ლორთქიფანიძე, 1990), „პრემიერა“ (გ. ლორთქიფანიძე, 1991), „ღამის ზარები“ (გ. ლორთქიფანიძე, 1997), „მთვარიანი ველის სერენადა“ (ზ. ბუაძე, 2004), მონაწილეობდა ტელესერიალებში: „წვრილვარსკლავთა ღამე“, „ცხელი ძაღლი“, „მტვრის გემო“, „იდეალური დედა“ (ირაკლი კაკაბაძე, 2019) და სხვა.

## ფილმოგრაფია 
* 1983: „წიგნი ფიცისა“ რეჟისორები გრიგოლ (გიგა) ლორთქიფანიძე, ამირან დარსაველიძე
* 1985: „მამაკაცები და სხვები“ რეჟ. ვახტანგ (ბუბა) კიკაბიძე
* 1989: „მარტოხელა მონადირე“ (თათული) რეჟ. ქეთი დოლიძე
* 1989: „ოცდაათი სანტიმეტრი ზღვის დონიდან“ რეჟ. მიხეილ ანთაძე
* 1990: „თეთრი ბაირაღები“ (ისიდორეს ქალიშვილი) რეჟ. გრიგოლ (გიგა) ლორთქიფანიძე
* 1991: პრემიერა (აზა) რეჟ. გრიგოლ (გიგა) ლორთქიფანიძე
* 1997: „ღამის ზარები“ რეჟ. გრიგოლ (გიგა) ლორთქიფანიძე
* 2004: „მთვარიანი ველის სერენადა“ რეჟ. ზაზა ბუაძე
* 2011: „სიყვარულის ბალადა“ რეჟ. ირაკლი კაკაბაძე

### სერიალები 
* „წვრილვარსკლავთა ღამე“
* „ცხელი ძაღლი“
* „მტვრის გემო“

## ნათამაშები როლები 
### რუსთაველის თეატრი 
* „ჰამლეტი“ (მსახიობი)
* „მუსუსი“ (კნაჭა)
* „სეჩუანელი კეთილი ადამიანი“ (მიძიუ)
* „შორაპმელი ქალბატონები“ (ნაირა)
* „როგორც გენებოთ ანუ შობის მეთორმეტე ღამე“ (მარია)
* „წათეს წითელი წაღები“ (დედოფალი)

## რესურსები ინტერნეტში 
კატეგორია:დაბადებული  10 თებერვალი
კატეგორია:დაბადებული 1962
კატეგორია:ქართველი მსახიობები
კატეგორია:თბილისში დაბადებულები
კატეგორია:საქართველოს სახელმწიფო თეატრალური ინსტიტუტის კურსდამთავრებულები
პოპ-მუსიკა

**პოპ-მუსიკა**, რომელსაც ხშირად უბრალოდ **პოპს** უწოდებენ – თანამედროვე მუსიკა და პოპულარული მუსიკის (კლასიკური ან სერიოზული მუსიკისა და ხალხური მუსიკისგან განსხვავებით) ერთგვარი ტიპია. ეს ტერმინი კონკრეტულად ერთ ჟანრს ან ჟღერადობას არ გულისხმობს და მას სხვადასხვაგვარი მნიშვნელობა აქვს, დროისა და ადგილის მიხედვით. პოპულარული მუსიკის ფარგლებში, ტერმინს „პოპ-მუსიკა“ ხშირად განასხვავებენ სხვა ქვეჟანრებისგან ისეთი სტილისტური თავისებურებების მიხედვით, როგორიცაა საცეკვაო რიტმი ან ბითი, უბრალო მელოდიები და განმეორებადი სტრუქტურა. პოპ სიმღერის ტექსტი ხშირად ემოციურია და როგორც წესი, უკავშირდება სიყვარულის, გრძნობების ან ცეკვის თემებს.

## ლიტერატურა
* Adorno, Theodor W., (1942) "On Popular Music", Institute of Social Research.
* Bell, John L., (2000) *The Singing Thing: A Case for Congregational Song*, GIA Publications, ISBN 1-57999-100-9
* Bindas, Kenneth J., (1992) ''America's Musical Pulse: Popular Music in Twentieth-Century Society*, Praeger.
* Dolfsma, Wilfred, (1999) *Valuing Pop Music: Institutions, Values and Economics*, Eburon.
* Dolfsma, Wilfred, (2004) *Institutional Economics and the Formation of Preferences: The Advent of Pop Music*, Edward Elgar Publishing.
* Frith, Simon, Straw, Will, Street, John, eds, (2001), *The Cambridge Companion to Pop and Rock*, Cambridge University Press, ISBN 0-521-55660-0.
* Frith, Simon (2004) *Popular Music: Critical Concepts in Media and Cultural Studies'', Routledge.

## რესურსები ინტერნეტში 
* [ The pop genre]
* The Consumption of Music and the Expression of Values: A Social Economic Explanation for the Advent of Pop Music 

კატეგორია:პოპ-მუსიკა
პრატიბა პატილი

**პრატიბა პატილი** (;  ქორწინების სახელი - Pratibha Devisingh Shekhavat प्रतिभा देविसिंह शेखावत; დ. 19 დეკემბერი, 1934  მაჰარაშტრა, ჯალგაონის რაიონი,  ნადგაონი) — ინდოეთის პირველი ქალი-პრეზიდენტი. ის ასევე პირველი მაჰარაშტრელია ამ პოსტზე. ინდოეთის ეროვნული კონგრესის წევრი; გაერთიანებული პროგრესული ალიანსისა და ინდოეთის მემარცხენეთა კანდიდატი. გაიმარჯვა 2007 წლის 19 ივლისს ჩატარებულ საპრეზიდენტო არჩევნებში, სადაც დაამარცხა მისი უახლოესი მოპაექრე ბაირონ სინგ შეხავატი დაახ. 300 000 ხმით. პრეზიდენტად კურთხევა 25 ივლისს მოხდა.

## განათლება 
საშუალო განათლება ვიდიალიაში, ჯალგაონის რაიონში, მიიღო. მოგვიანებით სწავლას აგრძელებს ჯალგაონის კოლეჯში, სადაც ეუფლება პოლიტიკურ მეცნიერებებსა და ეკონომიკას, რომლის დამთავრების შემდეგ სწავლას აგრძელებს ბომბეის სახელმწიფო იურიდიულ ინსტიტუტში და იღებს ბაკალავრის ხარისხს იურისპრუდენციაში.

## პოლიტიკური კარიერა 
* 1967-1972  მაჰარაშტრის შტატის ჯანმრთელობის დაცვის მინისტრის მოადგილე.
* 1972-1974  მაჰარაშტრის შტატის  სოციალური კეთილდღეობის მინისტრი.
* 1974-1975  მაჰარაშტრის შტატის  ჯანმრთელობის დაცვის და სოციალური კეთილდღეობის მინისტრი.	
* 1975-1976  მაჰარაშტრის შტატის  კულტურის მინისტრი.
* 1977-1978  მაჰარაშტრის შტატის  განათლების მინისტრი.
* 1979-1980  მაჰარაშტრის შტატის საკანონმდებლო ასამბლეის ოპოზიციური ფრაქციის ლიდერი.
* 1982-1983  მაჰარაშტრის შტატის ურბანული განვითარებისა და მშენებლობის მინისტრი.
* 1983-1985  მაჰარაშტრის შტატის სოციალური კეთილდღეობის მინისტრი.
* 1985-1988  ინდოეთის შტატების საბჭოს   (რაჯია საბჰა) თავმჯდომარე.
* 1988-1991 რაჯია საბჰას დეპუტატი.
* 1991-1996  ინდოეთის სახალხო პალატის  (ლოკ საბჰას)   დეპუტატი. 
* 1996-2004 ჩამოშორდა პოლიტიკურ ცხოვრებას.
* 2004-2007  რაჯასტანის შტატის გუბერნატორი.
* 2007-2012 ინდოეთის პრეზიდენტი.

## ოჯახი 
პრატიბა პატილი გათხოვილია. მისი მეუღლე მესამე ქორწინებიდან არის მუმბაის ინსტიტუტის ქიმიის პროფესორი დევესინგჰ რამსინგ შეხავათი. მათ ჰყავთ ორი შვილი: ქალიშვილი ჯიოტი რასორი და ვაჟიშვილი შრი რაჯენდრა სინგჰი.

## იხილეთ აგრეთვე
* ქალი პრეზიდენტების სია

## რესურსები ინტერნეტში 
* პრატიბა პატილის ბიოგრაფია cidob.org-ზე 

კატეგორია:დაბადებული 1934
კატეგორია:დაბადებული 19 დეკემბერი
კატეგორია:XX საუკუნის პოლიტიკოსები
კატეგორია:ინდოელი პოლიტიკოსები
კატეგორია:ინდოეთის პრეზიდენტები
კატეგორია:ინდოელი ქალი პოლიტიკოსები
კატეგორია:ქალი პრეზიდენტები
კატეგორია:აზიის ქალი პრეზიდენტები
კატეგორია:XXI საუკუნის ქალი პრეზიდენტები
კატეგორია:პირველი ქალი პრეზიდენტები
კატეგორია:ცოცხალი ადამიანები